Kohtuasi C-524/10

Euroopa Komisjon

versus

Portugali Vabariik

„Liikmesriigi kohustuste rikkumine — Ühine käibemaksusüsteem — Direktiiv 2006/112/EÜ — Artiklid 296–298 — Põllumajandustootjate ühine kindla maksumääraga kord — Kindlamääralise hüvitise nullini taandatud protsendimäär”

Kohtuotsuse kokkuvõte

Maksusätted — Õigusaktide ühtlustamine — Käibemaks — Ühine käibemaksusüsteem — Kindla maksumääraga skeem, mida kohaldatakse põllumajandustootjate suhtes

(Nõukogu direktiiv 2006/112, artiklid 296–298)

Liikmesriik rikub direktiivi 2006/112, mis käsitleb ühist käibemaksusüsteemi, artiklitest 296–298 tulenevaid kohustusi, kui ta vabastab põllumajandustootjad käibemaksu tasumisest ja kohaldab kindlamääralise hüvitise nullini taandatud protsendimäära.

Ei saa nõustuda, et põllumajandusliku tegevuse lihtsat maksuvabastust, kuna see oleks toime seisukohast võrdväärne kindlamääralise hüvitise nullini taandatud protsendimäära kohaldamisega, võiks pidada nimetatud direktiivi põllumajanduse kindla maksumääraga korda käsitlevate sätete, täpsemalt artiklite 296–298 nõuetekohaseks ülevõtmiseks.

Kindlamääralise hüvitise protsendimäärade nullini taandamine on tõesti täiendav võimalus lisaks direktiivi 2006/112 artikli 298 teise lõigu esimeses lauses sätestatud võimalusele ümardada protsendimäärasid üles- või allapoole lähima poole protsendipunktini. Nullini taandamise võimalus on aga liikmesriikidele antud siiski vaid juhuks, kui sama artikli 298 esimese lõigu kohaselt arvutatud protsendimäärad on küll suuremad kui 0,5%, ent on ikkagi tühised, ja järelikult, kui kindla maksumääraga põllumajandustootjate tasutud sisendkäibemaksu kogusummat ennast võib pidada tühiseks.

Lisaks, kuigi direktiivi 2006/112 artiklis 298 viidatud makromajanduse andmed üksnes kindla maksumääraga põllumajandustootjate kohta sisaldavad küll sisendit (keskmised kulutused ja kapitali kogumahutus põhivarasse) ja väljundit (lõpptoodang, kaasa arvatud oma tarbeks kasutatu) ning sisendmaksu kogusummat, on kindlamääralise hüvitise protsendimäärad saadud, jagades ainult sisendmaksu kogusumma väljundiga. Maksu, mis võib kuuluda tasumisele väljundtehingutelt, ja seega eeskätt kindla maksumääraga korraga hõlmatud põllumajandustootjate võimalikku õigust nõuda maksu ümberarvutust ei ole kohaldatava kindlamääralise hüvitise protsendimäära kehtestamisel järelikult arvesse võetud.

(vt punktid 54, 55, 59, 68)

Kohtuasi C-524/10

Euroopa Komisjon

versus

Portugali Vabariik

„Liikmesriigi kohustuste rikkumine — Ühine käibemaksusüsteem — Direktiiv 2006/112/EÜ — Artiklid 296–298 — Põllumajandustootjate ühine kindla maksumääraga kord — Kindlamääralise hüvitise nullini taandatud protsendimäär”

Kohtuotsuse kokkuvõte

Maksusätted – Õigusaktide ühtlustamine – Käibemaks – Ühine käibemaksusüsteem – Kindla maksumääraga skeem, mida kohaldatakse põllumajandustootjate suhtes

(Nõukogu direktiiv 2006/112, artiklid 296–298)

Liikmesriik rikub direktiivi 2006/112, mis käsitleb ühist käibemaksusüsteemi, artiklitest 296–298 tulenevaid kohustusi, kui ta vabastab põllumajandustootjad käibemaksu tasumisest ja kohaldab kindlamääralise hüvitise nullini taandatud protsendimäära.

Ei saa nõustuda, et põllumajandusliku tegevuse lihtsat maksuvabastust, kuna see oleks toime seisukohast võrdväärne kindlamääralise hüvitise nullini taandatud protsendimäära kohaldamisega, võiks pidada nimetatud direktiivi põllumajanduse kindla maksumääraga korda käsitlevate sätete, täpsemalt artiklite 296–298 nõuetekohaseks ülevõtmiseks.

Kindlamääralise hüvitise protsendimäärade nullini taandamine on tõesti täiendav võimalus lisaks direktiivi 2006/112 artikli 298 teise lõigu esimeses lauses sätestatud võimalusele ümardada protsendimäärasid üles- või allapoole lähima poole protsendipunktini. Nullini taandamise võimalus on aga liikmesriikidele antud siiski vaid juhuks, kui sama artikli 298 esimese lõigu kohaselt arvutatud protsendimäärad on küll suuremad kui 0,5%, ent on ikkagi tühised, ja järelikult, kui kindla maksumääraga põllumajandustootjate tasutud sisendkäibemaksu kogusummat ennast võib pidada tühiseks.

Lisaks, kuigi direktiivi 2006/112 artiklis 298 viidatud makromajanduse andmed üksnes kindla maksumääraga põllumajandustootjate kohta sisaldavad küll sisendit (keskmised kulutused ja kapitali kogumahutus põhivarasse) ja väljundit (lõpptoodang, kaasa arvatud oma tarbeks kasutatu) ning sisendmaksu kogusummat, on kindlamääralise hüvitise protsendimäärad saadud, jagades ainult sisendmaksu kogusumma väljundiga. Maksu, mis võib kuuluda tasumisele väljundtehingutelt, ja seega eeskätt kindla maksumääraga korraga hõlmatud põllumajandustootjate võimalikku õigust nõuda maksu ümberarvutust ei ole kohaldatava kindlamääralise hüvitise protsendimäära kehtestamisel järelikult arvesse võetud.

(vt punktid 54, 55, 59, 68)